Document ID: 31995R1201

31995R1201
L 119/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1201/95 НА КОМИСИЯТА
от 29 май 1995 година
за изменение на приложение VI към Регламент (ЕИО) № 2092/91 относно биологичното производство на земеделски продукти и неговото означаване върху земеделски и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделски и хранителни продукти (1), последно изменен с Регламент (ЕО) № 2381/94 на Комисията (2), и по-специално член 13 от него,
като взе предвид Регламент (ЕИО) № 207/93 на Комисията от 25 януари 1993 г., който дефинира съдържанието на приложение VI към Регламент (ЕИО) № 2092/91 относно биологичното производство на земеделски продукти и неговото означаване върху земеделски и хранителни продукти и за установяване на подробни правила за прилагането на разпоредбите на на член 5, параграф 4 от него (3), и по-специално член 3 от него,
като има предвид, че определени държави-членки са нотифицирали другите държави-членки и Комисията, че са били предоставени разрешения за използване на определени съставки от земеделски произход, които не са включени в раздел В на приложение VI към Регламент (ЕИО) № 2092/91; като има предвид следователно, че тези продукти следва да се включат в раздел В на приложение VI;
като има предвид, че стана известно, че има съществено производство в Общността в контекста на биологичното земеделие на цикория, оцет от различни ферментирали напитки, а така също и на голям брой подправки и билки; като има предвид следователно, че цикорията, оцетът, подправките и билките следва да бъдат заличени от раздел В на приложение VI;
като има предвид, че един положителен списък на главните подправки и билки, които не са резултат от биологично производство в достатъчни количества в Европейската общност, ще бъде изготвен по-възможност най-скоро; като има предвид, че в очакване на приемането на този списък процедурата по член 3 от Регламент (ЕИО) № 207/93 може да бъде приложена при условията, изложени в този член;
като има предвид, че мерките, предвидени в настоящия регламент, са в съответствие със становището на комитета съгласно член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕИО) № 2092/91 се изменя, както е дефинирано в приложението към настоящия регламент.
Член 2
Настоящият регламент влиза в сила на седемия ден след публикуването му в Официален вестник на Европейските общности.
Посочените продукти в първо и четвърто тире на приложението към настоящия регламент могат да продължават да бъдат използвани при предишните приложими условия до три месеца след датата на влизане в сила на регламента.
Посочените продукти в трето тире на приложението към настоящия регламент, могат да продължават да бъдат използвани при предишните приложими условия до седем месеца от датата на влизане в сила на регламента.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 май 1995 година.

Labels: 17
6